Département Morbihan

Morbihan [mɔʀbiˈɑ̃] (Bretonisch: Mor-Bihan [morˈbiˑãn] isch e Département z Frankrych. S lyt im Side vu dr Bretagne un isch s 56. in dr alfabeetische Raiefolg vu dr franzesische Département. Name Gnännt isch s noch em bretonische Name vum glychnamige Golf Mor Bihan (chlai Meer) (Golf vu Morbihan). S isch s ainzig Département z Frankrych, wu kai aigene franzesische Name het. Geografi S Département lyt im Nordweschte vu Frankrych am Atlantik (bretonisch Mor Braz („s groß Meer“). Im Norde gränzt s an s Département Côtes-d’Armor, im Weschte an s Département Finistère, im Oschte an s Département Ille-et-Vilaine un im Sidweschte an s Département Loire-Atlantique in dr Region Pays de la Loire. Im Atlantik lige vier bewohnti Insle, wu zue Morbihan ghere: Belle-Île Groix Houat Hoëdic Im Golf vu Morbihan het s rund 40 Insle, zwai dervu bilde aigeni Gmaine: Île-d'Arz un Île-aux-Moines. Fliss, wu dur s Département Morbihan fließe sin unter anderem: Laïta (bretonisch Laeta) Scorff (breton. Skorf) Blavet (breton. Blavezh) Vilaine (breton. Gwilun oder Gwilen) Karakteristisch fir d Atlantikkischte in dr Bretagne sin schmali Meeresbuchte, wu wyt in s Landesinnere gehen, z. B. d Rade de Lorient, d Rivière d'Étel oder d Rivière d'Auray. Gschicht Morbihan isch ais vu dr urspringli 83 Départment, wu in dr Französische Revolution zum 4. März 1790 gschaffe wore sin. Vorgschicht Morbihan isch im Neolithikum ain vu dr kulturälle Brännpinkt gsii. Wie in andere Regione vu dr Bretagne hän sich au do us dr Ärdhigel (Tumuli) d Staihigel (Cairn) entwicklet. Scho ab em 5. Johrdöusert v. Chr. sin großi Menhir ufstellt wore, zum Dail sin si zue lange Stairaie zämmegstellt wore, z. B. z Carnac. Anderi Megalithaalage sin Staigreber (Dolmen), wu s z Morbihan in ere große Zahl het. Wappe Bschrybig: In Hermelin un Blau mit Wälleschnitt dailt. Verwaltigsgliderig Klima Messstatione: Île de Groix un Belle-Île Däg im Johr mit Rägefell iber 1 mm: 115 Froscht: 10 Erschter Froscht: Ändi Dezämber Letschte Froscht: Ändi Februar Schnee: 1 Gwitter: 4 Hagel: 2 Stand 1991 Partnerschafte S Département Morbihan unterhaltet syter anne 1969 e Partnerschaft mit em dytsche Rhein-Erft-Kreis. Literatur Giot P. R.: Die Alignements von Carnac 1990 Giot P. R.: Vorgeschichte in der Bretagne 1991 Briard J.: Die Megalithen der Bretagne 1991 Weblink Generalrot vum Département Morbihan